Kot samostojna izvajalka se je prvič predstavila na Melodijah morja in sonca 2005 z Raayjevo pesmijo »Solze z neba«. Na tem festivalu je slavila 2 leti pozneje s pesmijo »Baila, baila, baila«; dvakrat je prejela nagrado za najboljšo izvedbo (2005 in 2018). Na Slovenski popevki je prvič nastopila leta 2007 (»Vse to je moj svet«) in zasedla drugo mesto, enako uspešna je bila tudi leta 2013 s pesmijo »To so te reči«, za katero je glasbo napisala sama. Eme se je udeležila trikrat, najbližje zmagi (četrta) je bila leta 2010 s »Tukaj sem doma«. Med letoma 2012 in 2014 je pela v hišnem bandu oddaje Moja Slovenija. Leta 2012 je izdala svoj albumski prvenec "Iz prve roke". Leta 2014 (Tinkara Kovač, Kopenhagen) in 2015 (Maraaya, Dunaj) se je kot spremljevalna pevka udeležila Pesmi Evrovizije.